# 55 del Cranc d

55 del Cranc d (55 Cancri d), també anomenat Lipperhey, Rho Cancri d o HD 75732 d, és un planeta extrasolar que orbita al voltant de l'estrella nana groga 55 Cancri. Està situat a la constel·lació del Cranc, aproximadament, a 40,9 anys llum de distància a la Terra. Forma part d'un sistema planetari amb quatre companys més.

## Descobriment

Aquest planeta extrasolar, va ser descobert el 13 de juny de l'any 2002 per l'astrònom Geoffrey Marcy, i el seu equip. Com la majoria dels planetes extrasolars, va ser descobert per la tècnica de la velocitat radial, és a dir, mesurant la influència gravitacional del planeta en el seu estel.
Fou anomenat Lipperhey per la Unió Astronòmica Internacional a proposta de la Koninklijke Nederlandse Vereniging voor Weer- en Sterrenkunde (Reial Associació Neerlandesa de Meteorologia i Astronomia). Fa honor a l'òptic alemany-neerlandès Hans Lipperhey (1570-1619), reconegut com el creador dels dissenys per al primer telescopi pràctic.

## Característiques

Rho Cancri d, està situat estimadament a la distància de Júpiter al sistema solar. Al principi, és a dir, a l'hora del seu descobriment, es pensava que tenia una òrbita de relativament poca excentricitat orbital, semblant a la del gegant gasós del sistema solar. Després d'un cert temps, amb l'augment de les dades recollides sobre aquest relativament llunyà cos, es van ajustar al model d'una òrbita molt excèntrica, per a després, amb les noves dades proporcionades pels astrònoms, aquest planeta extrasolar, com es creia al principi, l'opció més probable per al seu tipus d'òrbita és el primer plantejament. La seva massa mínima, és d'unes, 3,8 masses jovianes, o sigui, unes 1218,17 masses terrestres; una dada, que fa veure que hi ha gegants gasosos molts més pesants que no pas Júpiter. El seu radi, com a mínim, seria d'uns 0,97 radis jovians, cosa que és el mateix que 10,97 radis terrestres. Actualment, amb un semieix major de 5 ua aproximadament, aquest és el planeta fins ara més allunyat del seu estel en aquest sistema. Probablement, HD 75732 d, sigui un planeta gasós a causa de la seva relativament colossal massa. En tot cas, tindria una temperatura similar de la de Júpiter, però, encara ara es desconeixen la majoria de les dades sobre aquest planeta extrasolar, a causa del fet que, només s'ha pogut observar indirectament a través del mètode de la velocitat radial.

## Sistema coplanari

Observacions del gran telescopi espacial Hubble, indiquen que el planeta tindria 53º d'inclinació respecte al pla del cel, a més a més, aquesta observació s'ha realitzat amb tots els planetes del sistema 55 Cancri, cosa que, si es confirmés, donaria lloc a un sistema coplanari, és a dir, un sistema on tots els seus planetes tinguin la mateixa inclinació. Segons aquestes observacions, la massa real d'aquest planeta serien 4,8 masses jovianes.

## Sistema planetari 55 Cancri

| Planeta | Massa (M$_J$) | semieix major (ua) | Període orbital (d) | Excentricitat |
| 55 Cnc e | 0,027 | 0,016 | 0,74 | 0,17 ± 0,04 |
| 55 Cnc b | ≥ 0,83 | 0,11 | 14,65 | 0,010 ± 0,003 |
| 55 Cnc c | ≥ 0,17 | 0,24 | 44,36 | 0,005 ± 0,003 |
| 55 Cnc f | ≥ 0,16 | 0,78 | 259,8 ± 0,5 | 0,30 ± 0,05 |
| 55 Cnc d | ≥ 3,82 ± 0,04 | 5,74 ± 0,04 | 5 169 ± 53 | 0,014 ± 0,009 |
| Sistema planetari de 55 Cancri |||||

## Vegeu també

* Velocitat radial
* Nana groga

## Enllaços externs

* http://planetquest1.jpl.nasa.gov/atlas_espanol/atlas_profile.cfm?Planet=173 Arxivat 2009-06-29 a Wayback Machine. (anglès)

## Referències

* 1 2 Dimitri Pourbaix «A Planet at 5 AU around 55 Cancri» (en anglès). Astrophysical Journal, 2, 20-12-2002, pàg. 1375–1388. DOI: 10.1086/344298.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ Stephen R. Kane «TESS-Keck Survey XIV: 2 giant exoplanets from the Distant Giants Survey». Astronomical Journal, 2, 19-01-2023. DOI: 10.3847/1538-3881/ACA6EF.
* ↑ Eric B. Ford «The 55 Cancri planetary system: fully self-consistent N-body constraints and a dynamical analysis» (en anglès). Monthly Notices of the Royal Astronomical Society, 1, 25-04-2014, pàg. 442–451. DOI: 10.1093/MNRAS/STU450.
* ↑ «Enhanced models for stellar Doppler noise reveal hints of a 13-year activity cycle of 55 Cancri» (en anglès). Monthly Notices of the Royal Astronomical Society, 2015, pàg. 1493–1511. DOI: 10.1093/MNRAS/STU2150.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet 55 Cnc d» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
* ↑ «The planetary system 55 Cancri hosts at least 5 planets. Note that the system is a multiple star system. It hosts at least 2 stellar components.» (en anglès). Open Exoplanet Catalogue. [Consulta: 19 desembre 2020].
* ↑ «Naming Exoplanets». International Astronomical Union. [Consulta: 23 abril 2024].
* ↑ «Radial velocity planets de-aliased:A new, short period for super-earth 55 Cnc e». The Astrophysical Journal, 722, 1, octobre 2010, pàg. 937-953 [Consulta: 4 octubre 2011]. doi:10.1088/0004-637X/722/1/937(anglès) PDF
Coordenades: 08$^h$ 52$^m$ 35,8$^s$; +28° 19′ 51″